text: বউকে বিয়ে দিতে পাত্র খুঁজছেন জামিল! || Kushiararkul | কুশিয়ারার কূল
  প্রকাশিত: ১৩, অক্টোবর - ২০১৯ - ০৪:২০:৩১ PM
  শামীম-কুলসুম দম্পতির বিয়ের ৬ মাস পূর্ণ হয়েছে। বেশ ভালোই চলছে তাদের সংসার। কিন্তু হঠাৎ করেই শামীম মরিয়া হয়ে উঠে তার বউয়ের বিয়ে দেয়ার জন্য। 'জরুরি ভিত্তিতে পাত্র চাই' লিখে বিজ্ঞাপনও দিয়েছে সে। বিজ্ঞাপন দেখে পাত্রের লাইন পরে কুলসুমের বাড়িতে। এমনই গল্প নিয়ে নির্মিত হয়েছে 'আমার বউয়ের বিয়ে'।
  নাটকটিতে শামীম চরিত্রে অভিনয় করেছেন জামিল হোসাইন আর কুলসুম চরিত্রে অভিনয় করেছেন কাজল সূবর্ণ। এছাড়াও আরও অভিনয় করেছেন শিরিন আলম, জুয়েল হাসান প্রমুখ। এটি রচনা ও পরিচালনা করেছেন আরিফুর রহমান নিয়াজ।
  এই নাটকে অভিনয় প্রসঙ্গে জামিল হোসাইন বলেন, প্রথমে নাটকের নাম শুনে চমকে উঠি। নিজের বউয়ের বিয়ে! তবে পুরো চিত্রনাট্য হাতে পাওয়ার পর দেখলাম শুধু কমেডি না, কমেডির ছলে সুন্দর একটি বার্তা দেয়ার চেষ্টা করেছেন পরিচালক নিয়াজ। আশা করি নাটকটি সবার কাছে গ্রহণযোগ্যতা পাবে।